Cuneiform Tablet Kt 94/k 975 (AKT 6c 679)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-ni-im-ri ù a-lá-ḫi-im DINGIR-ba-ni qí-bi-ma um-ma šu-zu-zu-ma a-ma-kam ṭup-pí-a pé-té-a-ma ṭup-pá-am ša 40 ma-na KÙ.BABBAR ù ša-ni-am ṭup-pá-am ša 20 ma-na KÙ.BABBAR ša ḫu-bu-li DINGIR-ba-ni dí-na-šu-um ù ṭup-pé-e ša ku-nu-ki-a ša ú-kà-lu li-dí-na-ku-nu-tí a-dí ṭup-pé-e ša ku-nu-ki-a ša ṭup-pu-šu ša e-li-ú-ni sá-ru-ni i-da-na-ku-nu-tí-ni ṭup-pu-šu lá tù-ša-ra-šu-um ṭup-pè-e ša ku-nu-ki-a ša i-da-na-ku-nu-tí-ni ki-lá-šu-nu-ma i li-bi₄ ṭup-pì-a šu-uk-na